Diari Oficial de la Generalitat Valenciana


Sumari del DOGV 6233, del 25-03-2010 (2010/3229)

RESOLUCIÓ de 10 de març de 2010, de la Direcció General d'Indústria i Innovació, per la qual s'incorpora un nou annex, relatiu al carnet d'instal·lador de línies d'alta tensió, a la Resolució de 20 de febrer de 2004, de la Direcció General d'Indústria i Investigació Aplicada, per la qual es fa llista i especificació dels títols de Formació Professional inclosos en l'estructura del sistema educatiu que acrediten el requisit de formació mínima necessària per a obtenir cada un dels carnets d'instal·lador o mantenidor autoritzat previstos en l'àmbit de la seguretat industrial.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6233

Data del DOGV
:   25-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/3229


Data del document
:   10-03-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Anàlisi jurídica

 Descriptors 

:   * títol d'estudis
    * instal·lació frigorífica
    * qualificació professional
    * legislació
    * climatització
    * examen
    * calefacció
    * instal·lació sanitària
    * ensenyament professional

RESOLUCIÓ de 10 de març de 2010, de la Direcció General d'Indústria i Innovació, per la qual s'incorpora un nou annex, relatiu al carnet d'instal·lador de línies d'alta tensió, a la Resolució de 20 de febrer de 2004, de la Direcció General d'Indústria i Investigació Aplicada, per la qual es fa llista i especificació dels títols de Formació Professional inclosos en l'estructura del sistema educatiu que acrediten el requisit de formació mínima necessària per a obtenir cada un dels carnets d'instal·lador o mantenidor autoritzat previstos en l'àmbit de la seguretat industrial. [2010/3229]  
La publicació del Reial Decret 223/2008, de 15 de febrer, pel qual s'aprova el Reglament sobre Condicions Tècniques i Garanties de Seguretat en Línies Elèctriques d'Alta Tensió, i les seues instruccions tècniques complementàries ITC-LAT 01 a 09 (BOE núm. 68, de 19 de març de 2008, i les correccions d'errades del BOE núm. 120, de 17 de maig de 2008, i del BOE núm. 174, de 19 de juliol de 2008) ha introduït una nova especialitat, en el sentit establit en l'article 2 de l'Ordre de 23 d'abril de 1997, de la Conselleria d'Ocupació, Indústria i Comerç, per la qual s'actualitza el procediment per a l'obtenció dels carnets professionals que autoritzen la instal·lació, manteniment i altres activitats en matèria de seguretat industrial en l'àmbit de la Comunitat Valenciana (DOGV núm. 2985, de 6 de maig de 1997), que conduïx al carnet d'«instal·lador de línies d'alta tensió», amb dues categories, la «LAT1: per a línies aèries o subterrànies d'alta tensió de fins a 30 kV» i la «LAT2: per a línies aèries o subterrànies d'alta tensió superior a 30 kV».  
D'acord amb esta regulació i sense menyscapte del règim d'obtenció directa pels titulats d'escoles tècniques d'enginyeria de grau mitjà o superior amb atribucions en este àmbit reglamentari, la ITC-LAT 03 de l'esmentat Reial Decret 223/2008 preveu la possibilitat d'accés a estes noves habilitacions professionals a les persones que, juntament amb altres requisits, estiguen en possessió del títol pertanyent a la família professional d'Electricitat i Electrònica de «Tècnic Superior en Instal·lacions Electrotècniques», així com d'aquelles titulacions declarades equivalents a esta per l'administració competent.   
A fi d'evitar tràmits previs davant l'autoritat educativa competent declaratius d'esta equivalència, i continuant la filosofia iniciada en la Resolució de 20 de febrer de 2004, de la Direcció General d'Indústria i Investigació Aplicada, per la qual es fa llista i especificació i dels títols de Formació Professional inclosos en l'estructura del sistema educatiu que acrediten el requisit de formació mínima necessària per a obtenir cada un dels carnets d'instal·lador o mantenidor autoritzat previstos en l'àmbit de la seguretat industrial (DOGV núm. 4725, de 2 d'abril de 2004), es considera convenient especificar els títols de la Formació Professional Reglada equivalent al que menciona explícitament el Reglament de Línies d'Alta Tensió, i contribuir d'esta manera a facilitar l'accés a estos carnets a les persones interessades, alhora que es dota d'un instrument eficaç i àgil les unitats administratives encarregades de la gestió de les proves i l'expedició dels carnets d'instal·lador d'alta tensió.  
En virtut de les facultats atorgades per la disposició final primera de l'Ordre de 23 d'abril de 1997, de la Conselleria d'Ocupació, Indústria i Comerç, per la qual s'actualitza el procediment per a l'obtenció del carnet professional que autoritza la instal·lació, manteniment i altres activitats en matèria de seguretat industrial en l'àmbit de la Comunitat Valenciana (DOGV núm. 2985, de 6 de maig de 1997), i pel Decret 205/2009, de 13 de novembre, del Consell, pel qual s'aprova el Reglament Orgànic i Funcional de la Conselleria d'Indústria, Comerç i Innovació (Diari Oficial de la Comunitat Valenciana núm. 6146, de 17.11.2009), esta Direcció General d'Indústria i Innovació resol:  
Únic  
Ampliar la Resolució de 20 de febrer de 2004, de la Direcció General d'Indústria i Investigació Aplicada, per la qual es fa llista i especificació dels títols de Formació Professional inclosos en l'estructura del sistema educatiu que acrediten el requisit de formació mínima necessària per a obtenir cada un dels carnets d'instal·lador o mantenidor autoritzat previstos en l'àmbit de la seguretat industrial (DOGV núm. 4725, de 2 d'abril de 2004), incorporant-hi l'annex X, en el qual es fa llista dels títols de Formació Professional inclosos en l'estructura del sistema educatiu que acrediten el requisit de formació mínima necessària per a poder obtenir el carnet professional d'«instal·lador de línies d'alta tensió» a través de la superació del corresponent examen teoricopràctic davant el Servei Territorial d'Indústria i Innovació corresponent.  
València, 10 de març de 2010.- La directora general d'Indústria i Innovació: Julia Climent Monzó.  
ANNEX X  
Titulacions de la Formació Professional Reglada per a l'obtenció del carnet d'instal·lador de línies d'alta tensió  
